નેગેટિવ કેલેરી ફૂડ્સ એને કહેવાય છે જેને પચવામાં વધુ કેલેરી બર્ન કરવાની જરુર પડે છે. જોકે તેમનામાં કેલેરી ઓછી હોય છે પણ પાચન માટે તે શરીરની જૂની કેલેરીને વધુ પ્રમાણમાં બાળે છે. જ્યારે તમે આવું ફૂડ લો છો ત્યારે તમારુ શરીર પાચનમાં વધુ કેલેરી બાળે છે તેની સામે તમને ઓછી કેલેરી મળે છે. જેના કારણે તમારા શરીમાં વધારાની કેલેરી એડ થતી નથી અને તમારી પાતળા થવાની પ્રક્રિયા ઝડપી બને છે. નેગેટિવ કેલેરી ફૂડમાં એવા શાકભાજી આવે છે જેમાં ફાઇબર અને પાણીનું પ્રમાણ વધારે હોય. આ કારણે જ તે ફૂડ તમારુ મેટાબોલિઝમ પણ વધારે છે કેમ કે તેમને પચવામાં વધુ વાર લાગે છે.